CELEX: 62019TN0789
Language: et
Date: 2019-11-14 00:00:00
Title: kohtuasi T-789/19: 14. novembril 2019 esitatud hagi – Moerenhout jt versus komisjon

10.2.2020   
            
            
               ET
            
            
               Euroopa Liidu Teataja
            
            
               C 45/76
            
         
      14. novembril 2019 esitatud hagi – Moerenhout jt versus komisjon
      (kohtuasi T-789/19)
      (2020/C 45/61)
      Kohtumenetluse keel: prantsuse
      
         Pooled
      
      
         Hagejad: Tom Moerenhout (Humbeek, Belgia) ja 6 teist hagejat (esindaja: advokaat G. Devers)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada vaidlustatud otsus;
               
            
                  —
               
               
                  mõista kõik kohtukulud välja komisjonilt.
               
            
         Väited ja peamised argumendid
      
      Selleks, et põhjendada hagi, mis on esitatud komisjoni 4. septembri 2019. aasta otsuse C(2019) 6390 final (ELT 2019, L 241, lk 12) peale, millega keelduti registreerimast kavandatud kodanikualgatust „Tagada, et ühine kaubanduspoliitika vastaks ELi aluslepingutele ja oleks kooskõlas rahvusvahelise õigusega“, esitavad hagejad neli väidet.
      
                  1.
               
               
                  Esimene väide, et rikutud on põhiõiguste harta artikli 41 lõiget 1 ja Euroopa Parlamendi ja nõukogu 16. veebruari 2011. aasta määruse nr 211/2011 kodanikualgatuse kohta (ELT 2011, L 65, lk 1) artikli 4 lõikeid 1 ja 2, sest väidetavalt komisjon moonutas kavandatud kodanikualgatust.
               
            
                  2.
               
               
                  Teine väide, et rikutud on määruse nr 211/2011 artikli 4 lõike 3 teist lõiku, sest komisjon rikkus oma kohustust vaidlustatud otsust põhjendada.
               
            
                  3.
               
               
                  Kolmas väide, et rikutud on määruse nr 211/2011 artikli 4 lõike 2 punkti b, sest komisjon asus seisukohale, et kavandatud kodanikualgatuse raames ette nähtud tegevust oleks olnud võimalik rakendada üksnes ELTL artikli 215 alusel, samas kui see kuulus ilmselgelt ühise kaubanduspoliitika valdkonda.
               
            
                  4.
               
               
                  Neljas väide, et rikutud on määruse nr 211/2011 artikli 4 lõike 2 punkti b, sest komisjon jättis tähelepanuta muud õiguslikud alused, millega kavandatud kodanikualgatus ilmselgelt seondub, näiteks ELTL artikli 43 lõige 2 ja ELTL artikkel 114.